„Attenzione, pickpocket!”. Italianca devenită vedetă pe internet a fost atacată de un hoț de buzunare român
Încercarea de a atenționa oamenii că pot să cadă pradă hoților de buzunare a transformat o italiancă în victimă. Activista, faimoasă pentru videoclipurile în care strigă „Attenzione borseggiatrici, Attenzione picpockets!” (Atenție, hoți de buzunare!), a căzut victima unui hoț român. Femeia, care luptă de ani de zile cu fenomenul hoților de buzunare din oraș, a încercat să semnaleze doi infractori români. Unul dintre aceștia s-a întors și a agresat-o, însă a fost repede identificat de carabinieri. Originară din Veneția, italianca este celebră nu numai în oraș, ci și pe rețelele sociale, unde are peste 500 de mii de urmăritori.